ⵀⵉⵛⴰⵎ ⵍⴳⵔⵔⵓⵊ

**ⵀⵉⵛⴰⵎ ⵍⴳⵔⵔⵓⵊ** (ⵙ ⵜⵏⴳⵍⵉⵣⵜ: Hicham El Guerrouj) (ⵉⵍⵓⵍ ⴳ 14 ⵛⵓⵜⴰⵏⴱⵉⵔ 1974) ⴷ ⵢⴰⵏ ⵓⵎⴰⵣⵣⴰⵍ ⴰⵎⵖⵔⵉⴱⵉ ⴰⵎⴰⵣⵉⵖ, ⵖⵓⵔⵙ ⴽⵉⴳⴰⵏ ⵏ ⵜⵙⵎⵖⵓⵔⵉⵏ ⴳ ⵜⵓⵏⵏⵓⵏⵜ ⵏ ⵡⵓⵔⴰⵔⵏ ⵏ ⵜⴰⴳⴳⴰⵍⵉⵏ/ⵜⴰⵥⵕⵓⵏⵏⵓⵏⵜ. ⴰⵔ ⴳⵉⵙ ⵙⴽⴰⵔⵏ ⵜⵓⴳⴷⵜ ⵏ ⵎⴷⴷⵏ ⴰⵎ ⵓⵎⴰⵣⵣⴰⵍ ⴰⵎⵓⴼⴰⵢ ⴳ ⵓⵎⵛⴰⵍⴰⵢ ⵏ 1500 ⵎⵉⵜⵔⵓ. ⵜⵇⵇⵉⵎ ⵓⴽⴰⵏ ⵙⵓⵔ ⵜⵎⴽⵔⵔⴰ ⵏⵏⵙ ⴳ ⵓⵎⵛⵍⴰⵢ ⵏ 1500 ⵎⵉⵜⵔⵓ ⵍⵍⵉ ⵢⵓⵎⵥ ⴳ ⵕⵓⵎⴰ ⴰⵙⴳⴳⵯⴰⵙ ⵏ 1998, 3:26:00, ⴷ ⵓⵔ ⵉⵣⵎⵉⵔ ⴰⵡⴷ ⵢⴰⵏ ⵓⵎⵣⵣⴰⵍ ⴰⴷ ⵜ ⵉⵣⵔⵉ ⵙ ⵖⵉⵍⴰ. ⵉⴼⵍ ⵜⵓⵏⵏⵓⵏⵜ ⴳ 22 ⵎⴰⵢⵢⵓ 2006 ⴹⴰⵕⵜ ⵏ ⵢⴰⵜ ⵜⵎⴰⴹⵓⵏⵜ ⴳ ⵓⵄⵔⵓⵔ ⵏⵏⵙ ⴳ ⵜⴱⵔⵣⴰ ⵜⴰⵎⴰⴹⵍⴰⵏⵜ ⵏ ⵜⴷⴰⵍⴰ ⵉⵇⵇⵏⵏ ⴳ ⵎⵓⵙⴽⵓ. ⵢⵓⵎⵥ ⵍⴳⵔⵔⵓⵊ ⵜⴰⵔⵙⵓⵜ ⵏ ⵓⴳⵏⵙⴰⵙ ⵏ ⵜⴰⵎⵓⵏⵜ ⵜⴰⴳⵔⴰⵖⵍⴰⵏⵜ ⵏ ⵜⵓⵏⵏⵓⵏⵜ ⵏ ⵜⴰⴳⴳⴰⵍⵉⵏ, ⴷ ⵢⵓⵏⵉⵙⵉⴼ ⴷ ⵜⵙⵇⵇⵉⵎⵜ ⵜⴰⵍⵓⵎⴱⴱⵉⵜ ⵜⴰⴳⵔⴰⵖⵍⴰⵏⵜ.

ⵉⵙⴽⵔ ⴳ ⵓⵍⴰⵎⴱⵢⴰⴷ ⵏ ⵡⴰⵜⵉⵏⴰ ⵏ 2004 ⵢⴰⵜ ⵜⵙⴽⵔⴰⵡⵜ ⵜⴰⵎⵣⵔⴰⵢⵜ ⵍⵍⵉⴳ ⵢⵓⵎⵥ ⵙⵏⴰⵜ ⵜⵎⴰⴷⴰⵢⵉⵏ ⵜⵉⵎⵏⵏⵓⵔⵖⵉⵏ ⵜⵉⵍⵓⵎⴱⴱⵉⵢⵉⵏ ⴹⴰⵕⵜ ⵏ ⵎⴰⴷ ⵉⵔⵣⴰ ⴳ ⵉⵎⵛⴰⵍⴰⵢⵏ ⵏ 1500 ⴷ 5000 ⵎⵉⵜⵔⵓ, ⴹⴰⵕⵜ ⵏ ⵢⴰⵏ ⵓⵎⵣⵉⵣⵡⵔ ⵉⵛⵇⵇⴰⵏ ⴳ ⵓⵎⵛⴰⵍⴰⵢ ⵏ 1500 ⵎⵉⵜⵔⵓ ⴷ ⵓⵎⴰⵣⵣⴰⵍ ⴱⵉⵔⵏⴰⵔⴷ ⵍⴰⴳⴰⵜ ⴷ ⴽⵉⵏⵉⵏⵉⵙⴰ ⴱⵉⴽⵉⵍⵉ ⴳ ⵓⵎⵣⵉⵣⵡⵔ ⵏ 5000 ⵎⵉⵜⵔⵓ.

## ⵜⵉⴳⵎⵉ ⵏⵏⵙ
ⵉⵍⵓⵍ ⵀⵉⵛⴰⵎ ⵍⴳⵔⵔⵓⵊ ⴳ 14 ⵛⵓⵜⴰⵏⴱⵉⵔ 1974 ⴳ ⵜⵎⴷⵉⵏⵜ ⵏ ⴱⵔⴽⴰⵏ ⴳ ⵢⵉⵥⵥⵍⵎⴹ-ⴰⴳⵎⵎⵓⴹ ⵏ ⵍⵎⵖⵔⵉⴱ, ⴳ ⵜⵓⵥⵥⵓⵎⵜ ⵏ ⵢⴰⵜ ⵜⵡⵊⴰ ⵏ ⵉⵎⴽⵔⴰⵣⵏ/ⵉⴼⵍⵍⴰⵃⵏ. ⴳ ⵜⵣⵡⵉⵔⵉ, ⵢⵓⵔⴰⵔ ⵜⴰⵛⴰⵎⵎⴰ ⵏ ⵓⴹⴰⵕ ⴷ ⵜⵛⴰⵎⵎⴰ ⵏ ⵜⵙⴽⵏⵉⵜ ⴳ ⵜⵉⵔⵎⵉⵜ ⵏⵏⵙ ⴰⴷ ⵉⴳ ⴰⵎⴰⵏⵓⵏ, ⵎⴰⵛⴰ ⴰⴹⴳⴳⵉⴳ ⵏⵏⵙ ⴳ ⵜⵓⵏⵏⵓⵏⵜ ⵏ ⵜⴰⴳⴳⴰⵍⵉⵏ ⵜⵓⵙⴰ ⴷ ⴳ ⵓⵡⵜⴰⵢ ⵏ 13 ⵏ ⵉⵙⴳⴳⵯⴰⵙⵏ, ⵍⵍⵉⴳ ⵙⵉⵙ ⵉⵙⵙⵢⴰⴼⴰ ⵢⴰⵏ ⵓⵙⵍⵖⵎⴰⵢ ⴰⴷⵖⵔⴰⵏ ⴷ ⵢⵓⴼⴰ ⴷⵉⴳⵙ ⵢⴰⵜ ⵜⵎⴼⴽⵉⵜ ⵉⵙⴱⵖⵙ ⵜ ⴰⴷ ⵉⵙⴽⵔ ⵜⵓⵏⵏⵓⵏⵜ. ⴰⵎⵎ ⵎⴽⵍⵍⵉ ⵙ ⵉⵏⵏⴰ ⵍⴳⵔⵔⵓⵊ, ⵜⴰⴷⴰⵡⵍⴰ ⵏⵏⵙ ⵜⴰⵖⵔⵎⴰⵏⵜ ⴷ ⵍⵍⵉⴳ ⵉⵍⵍⴰⵏ ⴳ ⵜⴰⵎⴰ ⵓⵙⵓⵔⴰⵔ ⴰⵎⴰⵏⵓⵏ ⵢⵓⵊⵊⴰ ⵜ ⵓⵢⴰⵏⵏ ⴰⴷ ⵉⵥⵏⵥⵕ ⵉⵎⵃⵉⵣⵡⴰⵔⵏ ⵏ ⵜⵓⵏⵏⵓⵏⵜ ⵏ ⵜⴰⴳⴳⴳⴰⵍⵉⵏ ⵙ ⵡⴰⵟⵟⴰⵚ, ⴰⵢⴰⵏⵏ ⴰⴷ ⵜ ⵢⵓⵊⵊⴰⵏ ⴰⴷ ⴱⴰⵀⵔⴰ ⵉⵏⵏⵖⵣⵍ ⵙ ⵜⴰⵣⵣⵍⴰ.

## ⵜⴰⵡⴰⴷⴰ ⵏⵏⵙ
ⵉⴽⴽ ⵜⵜ ⵉⵏⵏ  ⵀⵉⵛⴰⵎ ⵍⴳⵔⵔⵓⵊ ⴷⴰ ⵉⵜⵜⵓⵔⴰⵔ ⴰⵎ ⵓⵃⵟⵟⴰⵢ ⵏ ⵜⵔⴰⵜⵙⴰ ⴳ ⵜⴰⵛⴰⵎⵎⴰ ⵏ ⵓⴹⴰⵕ ⴳ ⵜⵎⵥⵉ ⵏⵏⵙ, ⵎⴰⵛⴰ ⵜⵙⵙⵎⵜⵔ ⵜ ⵢⵉⵎⵎⴰⵙ ⴰⴷ ⵉⵎⵎⴰⵜⵜⵉ ⵖⵔ ⵜⴰⵣⵣⵍⴰ, ⵙⵍⴰⵡⴰⵏ ⴰⴽⴽⵯ ⴰⵛⴽⵓ ⵙⴳ ⵜⵎⵥⵉ ⵏⵏⵙ ⴰⵔ ⵜ ⵙⵙⵓⵙⵓⵎⵏ ⵜⵉⵡⵓⵔⵉⵡⵉⵏ ⵏ ⵓⵏⵎⵓⵔⵉ ⴰⵎⵖⵔⵉⴱⵉ ⵙⵄⵉⴷ ⵄⵡⵉⵟⴰ. ⵉⴼⴽⴰ ⵀⵉⵛⴰⵎ ⵍⴳⵔⵔⵓⵊ ⵉⵖⴼ ⵏⵏⵙ ⵉ ⵓⵎⵓⵔⵙ ⴳ ⵜⴰⵣⵣⵍⴰ. ⴷ ⵉⴽⵛⵎ ⴹⴰⵕⵜ ⵏ ⵓⵢⴰⵏⵏ ⵙ ⵓⵙⵉⵏⴰⴳ ⴰⵏⴰⵎⵓⵔ ⵏ ⵜⵓⵏⵏⵓⵏⵜ ⵏ ⵜⴰⴳⴳⴰⵍⵉⵏ ⴳ ⵕⵕⴱⴰⵟ ⴰⵙⴳⴳⵯⴰⵙ ⵏ 1990, ⴳ ⵎⴰⵢⴰⴷ ⴷⴰⵔⵙ ⵜⵍⵍⴰ ⴳ ⵓⵡⵜⴰⵢ 16 ⵏ ⵉⵙⴳⴳⵯⴰⵙⵏ.

ⵜⵉⵣⵡⵉⵔⵉ ⵏ ⵜⵡⴰⴷⴰ ⵏⵏⵙ ⵜⴰⴳⵔⴰⵖⵍⴰⵏⵜ ⵜⵍⵍⴰ ⴳ 1995 ⵍⵍⵉⴳ ⵉⵣⵎⵔ ⴰⴷ ⵉⵏⵔⵓ ⴳ ⵜⴱⵔⵣⴰ ⵏ ⵓⵎⴰⴹⴰⵍ ⵏ ⵜⵥⵕⵓⵏⵏⵓⵏⵜ ⴳ ⵓⴳⵏⵙⵓ ⵏ ⵜⴷⴰⵍⴰ ⴳ ⵓⵎⵛⴰⵍⴰⵢ ⵏ 1500 ⵎⵉⵜⵔⵓ, ⴷⴰⵜ ⴰⴷ ⵢⵉⵍⵉ ⴳ ⵓⴷⵖⴰⵔ ⵡⵉⵙ ⵙⵉⵏ ⵏ ⵓⵎⵛⴰⵍⴰⵢ ⴰⴷ ⵏⵉⵜ, ⵢⵓⵎⵥ ⵜⴰⵎⴰⴷⴰⵢⵜⵏ ⵏ ⵏⵏⵇⵔⵜ ⴳ ⵜⴱⵔⵣⴰ ⵜⴰⵎⴰⴹⵍⴰⵏⵜ ⵏ ⵡⵓⵔⴰⵔⵏ ⵏ ⵜⴷⵓⵙⵉ ⵏ ⴱⵕⵕⴰ ⵏ ⵓⵙⴳⴳⵯⴰⵙ ⴰⵏⵏ, ⵍⵍⵉ ⵉⵜⵜⵓⵙⴽⴰⵔⵏ ⴳ ⴳⵓⵜⴱⵓⵔⴳ ⵏ ⵙⵡⵉⴷ. ⴹⴰⵕⵜ ⵏ ⵓⵢⴰⵏⵏ, ⵉⵥⴹⴰⵕ ⴰⴷ ⵉⵏⵔⵓ ⴳ ⴽⵕⴰⴹⵜ ⵜⴱⵔⵣⴰⵜⵉⵏ ⵜⵉⵎⴰⴹⵍⴰⵏⵉⵏ ⵜⵉⵎⴹⴼⴰⵕⵉⵏ ⴳ ⵓⵎⵛⴰⵍⴰⵢ ⵏ 1500 ⵎⵉⵜⵔⵓ ⴳ ⵉⵙⴳⴳⵯⴰⵙⵏ ⵏ 1997, 1999 ⴷ 2001. ⵍⴳⵔⵔⵓⵊ ⵍⵍⵉ ⵉⴳⴰⵏ ⴰⵎⴰⵣⵣⴰⵍ ⴰⵎⴰⵣⵉⵖ ⵏⵜⵜⴰ ⴷ ⵢⴰⵏ ⵙⴳ ⵡⵉⴷⴰ ⴱⴰⵀⵔⴰ ⵢⵓⵡⵉⵏ ⵜⵉⴱⵔⵣⴰⵜⵉⵏ ⵜⵉⵎⴰⴹⵍⴰⵏⵉⵏ ⴳ ⵜⵥⵕⵓⵏⵏⵓⵏⵜ ⴳ ⵓⵎⴰⴹⴰⵍ. ⴷ ⵏⵜⵜⴰⵏ ⴰⴷ ⵉⴳⴰⵏ ⴰⵎⴰⵣⵣⴰⵍ ⴰⵎⵓⴼⴰⵢ ⴳ ⵉⵣⴰⵔⵓⵜⵏ ⵉⵏⴰⵎⵎⴰⵙⵏ ⴳ ⵓⵎⴰⴹⴰⵍ ⵏⵖ ⴷ ⴳ ⵓⵎⵣⵔⵓⵢ ⴰⴽⴽⵯ.

## ⵓⵍⴰⵎⴱⵢⴰⴷ
ⵉⵍⵍⴰ ⵖⵓⵔ ⵍⴳⵔⵔⵓⵊ ⵢⴰⵏ ⵓⵎⵣⵔⵓⵢ ⵉⵖⵣⵣⵉⴼⵏ ⴰⴽⴷ ⵓⵍⴰⵎⴱⵢⴰⴷ. ⴷ ⴹⴰⵕⵜ ⵏ ⵎⴰⵢⴷ ⵉⵍⵍⴰ ⴳ ⵜⴽⵢⵓⴹⵜ ⵏ ⵓⵙⵡⵉⵔ ⵏⵏⵙ, ⵉⴽⵛⵎ ⵓⵍⴰⵎⴱⵢⴰⴷ ⵏ ⵡⴰⵜⵍⴰⵏⵜⴰ 1996 ⴷ ⵉⴽⴽⴰ ⵜⵜ ⵉⵏⵏ ⵢⴰⵥ ⵏⵏ ⵉⵎⵉⵍ ⴰⵔⵔⴰⵣ, ⵎⴰⵛⴰ ⵉⵙⵔⴳ ⴰⵙ ⴳⴰⵔ ⵓⵎⵎⵍ ⵏⵏⵙ ⴰⵍⵍⵉⴳ ⵉⵎⵎⴰⴳⴳⴰⵔ ⴷ ⵓⵎⴷⴷⴰⴽⴽⵯⵍ ⵏⵏⵙ ⵓ ⴷⵣⴰⵢⵔ ⵏⵓⵕⴷⴷⵉⵏ ⵎⵓⵔⵙⵉⵍⵉ ⴰⴷ ⵉⴹⵕ ⵖⴼ ⵡⴰⴽⴰⵍ ⴳ ⵜⵓⵥⵥⵓⵎⵜ ⵏ ⵜⴰⵣⵣⵍⴰ.

ⵜⵓⵙⴰ ⴷ ⵜⴷⵔⴰⵡⵜ ⵜⵉⵙ ⵙⵏⴰⵜ ⵏⵏⵙ ⴳ ⵙⵉⴷⵏⵉ 2000, ⴷ ⵉⴳ ⴷ ⵡⵉⵙ ⵙⵉⵏ ⴳ ⵓⵎⵛⴰⵍⴰⵢ, ⴷ ⵢⵓⵎⵥ ⵖⴰⵙ ⵜⴰⵎⴰⴷⴰⵢⵜ ⵏ ⵏⵏⵇⵔⵜ ⵜⴰⴼⴹⴹⵉⵏⵜ. ⵉⵎⴰ ⵜⴰⴷⵔⴰⵡⵜ ⵜⵉⵙ ⴽⵕⴰⴹⵜ ⴳ ⵡⴰⵜⵉⵏⴰ 2004 ⵜⴳⴰ ⵜⴰⵎⵥⵍⵉⵜ, ⴷ ⵢⵓⵎⵥ ⴳⵉⵙ ⵙⵏⴰⵜ ⵜⵎⴰⴷⴰⵢⵉⵏ ⵜⵉⵎⵏⵏⵓⵔⵖⵉⵏ ⴳ ⵓⵎⵛⴰⵍⴰⵢ ⵏ 1500 ⵎⵉⵜⵔⵓ ⴷ 5000 ⵎⵉⵜⵔⵓ.

## ⵜⵉⵙⵎⵖⵓⵔⵉⵏ
**ⵓⵔⴰⵔⵏ ⵏ ⵓⵍⴰⵎⴱⵢⴰⴷ:**

# ⵓⵔⴰⵔⵏ ⵏ ⵓⵍⴰⵎⴱⵢⴰⴷ ⵏ ⵓⵏⴱⴷⵓ ⴳ 2000 ⴳ ⵙⵉⴷⵏⵉ:ⵜⴰⵎⴰⴷⴰⵢⵜ ⵏ ⵏⵏⵇⵔⵜ ⴳ ⵛⴰⵍⴰ ⵏ 1500 ⵎⵉⵜⵔ.
# ⵓⵔⴰⵔⵏ ⵏ ⵓⵍⴰⵎⴱⵢⴰⴷ ⵏ ⵓⵏⴱⴷⵓ ⴳ 2004 ⴳ ⵡⴰⵜⵉⵏⴰ: ⵜⴰⵎⴰⴷⴰⵢⵜ ⵜⴰⵎⵏⵏⵓⵔⵖⵜ ⴳ 1500 ⵎ, ⴷ ⵜⴰⵎⴰⴷⴰⵢⵜ ⵜⴰⵎⵏⵏⵓⵔⵖⵜ ⴳ ⵛⴰⵍⴰ ⵏ 5000 ⵎ.

**ⵜⴰⴱⵔⵣⴰ ⵏ ⵓⵎⴰⴹⴰⵍ:**

# 1995 ⴳ ⴳⵓⵜⴱⵓⵔⴳ: ⵜⴰⵎⴰⴷⴰⵢⵜ ⵏ ⵏⵏⵇⵔⵜ ⴳ ⵛⴰⵍⴰ ⵏ 1500 ⵎ.
# 1997 ⴳ ⵡⴰⵜⵉⵏⴰ: ⵜⴰⵎⴰⴷⴰⵢⵜ ⵜⴰⵎⵏⵏⵓⵔⵖⵜ ⴳ ⵛⴰⵍⴰ ⵏ 1500 ⵎ.
# 1999 ⴳ ⵙⵉⴼⵉⵍⴰ: ⵜⴰⵎⴰⴷⴰⵢⵜ ⵜⴰⵎⵏⵏⵓⵔⵖⵜ ⴳ ⵛⴰⵍⴰ ⵏ 1500 ⵎ.
# 2001 ⴳ ⵉⴷⵎⵓⵏⵜⵓⵏ: ⵜⴰⵎⴰⴷⴰⵢⵜ ⵜⴰⵎⵏⵏⵓⵔⵖⵜ ⴳ ⵛⴰⵍⴰ ⵏ 1500 ⵎ.
# 2003 ⴳ ⴱⴰⵔⵉⵣ: ⵜⴰⵎⴰⴷⴰⵢⵜ ⵜⴰⵎⵏⵏⵓⵔⵖⵜ  ⴳ ⵛⴰⵍⴰ ⵏ 1500 ⵎ, ⴷ ⵜⴰⵎⴰⴷⴰⵢⵜ ⵏ ⵏⵏⵇⵔⵜ ⴳ ⵛⴰⵍⴰ ⵏ 5000 ⵎ.

**ⵜⴰⴱⵔⵣⴰ ⵏ ⵓⵎⴰⴹⴰⵍ ⴳ ⵓⴳⵏⵙⵓ ⵏ ⵜⴷⴰⵍⵉⵡⵉⵏ:**

# 1995 ⴳ ⴱⴰⵔⵛⴰⵍⵓⵏⴰ: ⵜⴰⵎⴷⴰⵢⵜ ⵜⴰⵎⵏⵏⵓⵔⵖⵜ ⴳ ⵛⴰⵍⴰ ⵏ 1500 ⵎ .
# 1997 ⴳ ⴱⴰⵔⵉⵣ: ⵜⴰⵎⴰⴷⴰⵢⵜ ⵜⴰⵎⵏⵏⵓⵔⵖⵜ ⴳ ⵛⴰⵍⴰ ⵏ 1500 ⵎ .
# 2001 ⴳ ⵍⵉⵛⴱⵓⵏⴰ: ⵜⴰⵎⴰⴷⴰⵢⵜ ⵜⴰⵎⵏⵏⵓⵔⵖⵜ ⴳ ⵛⴰⵍⴰ ⵏ 3000 ⵎ .

**ⵜⴰⴱⵔⵣⴰ ⵜⴰⵎⵏⵏⵓⵔⵖⵜ:**

ⵉⵔⵣⴰ ⵜⴰⴱⵔⵣⴰ ⵜⴰⵎⵏⵏⵓⵔⵖⵜ ⵉⵙⴳⴳⵯⴰⵙⵏ ⵏ: 

# 1998.
# 2000.
# 2001.
# 2002.

**ⵜⵉⵎⴽⵔⵔⵉⵡⵉⵏ ⵜⵉⵎⴰⴹⵍⴰⵏⵉⵏ ⴳ ⴱⵕⵕⴰ (ⴰⴹⵓ ⵏ ⴱⵕⵕⴰ):**

# 2 ⴱⵔⴰⵢⵔ 1997: 3 :31.18 ⴳ (1500) ⴳ ⵛⵜⵓⵜⴳⴰⵔⵜ ⴰⵍⵎⴰⵏⵢⴰ.
# 12 ⴱⵔⵢⵔ 1997: (ⵍⵎⴰⵢⵍ) 3: 48.45 ⴳ ⵊⵉⵏⵜ ⴳ ⴱⵍⵊⵉⴽⴰ.
# ⵢⵓⵍⵢⵓ 1998: 3:26.00 ⴳ 1500 ⵎ (ⵔⵓⵎⴰ) ⵜⴰⴷⴰⵍⴰ ⵉⵇⵇⵏⵏ.
# ⵢⵓⵍⵢⵓ 1999: 3:43.13 ⴳ (ⵍⵎⴰⵢⵍ) ⵔⵓⵎⴰ.
# 7 ⵛⵓⵜⴰⵏⴱⵉⵔ 1999: 4:44.79 ⴳ 2000 ⵎ (ⴱⵉⵔⵍⵉⵏ).

## ⵥⵕ ⵓⴳⴳⴰⵔ

* ⵙⵓⴼⵢⴰⵏ ⵍⴱⵇⵇⴰⵍⵉ
* ⵓⵍⴰⵎⴱⵢⴰⴷ
* ⵜⵓⵏⵏⵓⵏⵜ ⵏ ⵜⴰⴳⴳⴰⵍⵉⵏ

## ⵉⵙⴰⵖⵓⵍⵏ